JYVÄSKYLÄN KAUPUNKI	LAUSUNTO Sosiaali- ja terveyspalvelukeskus
13.12.2004

Oikeusministeriö PL 25
00023 Valtioneuvosto

12.

ASIA:	LAUSUNTO HOLHOUSLAINSAADANNON TARKASTAMISTYORYHMAN MIETINNÖSTÄ
Lakiehdotus edunvalvontavaltuutuksesta
Valtakirjan sisällölle asetetaan liian suuret vaatimukset, tämä saattaa aiheuttaa omaisuuden suojan vaarantumisen. Valtuutettua pitäisi koskea samat oikeudet ja velvollisuudet kuin edunvalvojaa; tiettyjen toimien luvanvaraisuus sekä tilitekovelvollisuus vuosittain.

Perustelut:

Mikäli valtuuttaja ei yksilöi tarpeeksi hyvin valtuutusta ja tahtonsa kontrollointia, on hyväksikäyttö mandollista ja helppoa. Kun epäillään hyväksikäyttöä ja maistraatti pyytää selvitystä, voi omaisuus olla jo menetetty. Tällöin asia tultaisiin todennäköisesti siirtämään yleiselle edunvalvojalle selvitettäväksi. Sijaismääräykset ovat lisääntyneet huomattavasti asioissa, joissa alaikäisten huoltaja on edunvalvojana hävittänyt varallisuuden ja joudutaan hakemaan vahingonkorvauksia. Epäilen, että edunvalvontavaltuutus lisäisi sijaismääräyksiä vastaavalla tavalla, mikäli valtuutetun velvollisuuksia ei yleisellä tasolla täsmennetä. Koska sijaismääräyksiä ei ole huomioitu kunnalle edunvalvonnasta maksettavien korvausten valtio-osuudessa, on se myös talouteen suoraan liittyvä resurssikysymys.

Laki holhoustoimesta annetun lain muuttamisesta

Toivoisin lakiin kirjattavaksi edunvalvontapalkkioita koskevan täsmennykset:

- Edunvalvontapalkkio tulisi saada periä ensisijaisena kuten konkurssiasiassa pesänhoitajan palkkio. Tuomioistuimen päättäessä edunvalvojan tehtävän lakkauttamisesta, tuomioistuimen pitäisi voida määrätä edunvalvojan palkkion määrän ja edunvalvojalla tulisi olla lakiin perustuva oikeus pidättää riittävä määrä päämiehen varallisuutta palkkion maksamista varten (vrt. konkurssilaki 10 luku 4
YLEINEN EDUNVALVONTA
Puistokatu 2 C, 8. hissitaso
PL 123, 40101 Jyväskylä
Puhelinvaihde (014) 624 211
Faksi (014) 625 812
Merja. virtanen@jkl. fi
www.jyvaskyla.fi

pWrapPolygonVertices8;7;(0,0);(0,21600);(6992,21600);(6992,18675);(21607,18675);(21607,0);(0,0);fBehindDocument1

JYVÄSKYLÄN KAUPUNKI	LAUSUNTO Sosiaali- ja terveyspalvelukeskus
13.12.2004
§) Sillä tapauksissa, jossa edunvalvonta päättyy ja päämiehellä on ulosotossa asioita, jää edunvalvontapalkkio saamatta lähes poikkeuksetta.
- Edunvalvontapalkkio tulisi olla julkisoikeudellinen maksu, joka on ulosottokelpoinen ilman eri päätöstä.
Kunnioittaen
Merja Virtanen Tulosyksikön johtaja Johtava yleinen edunvalvoja

YLEINEN EDUNVALVONTA
Puistokatu 2 C, 8. hissitaso
PL 123, 40101 Jyväskylä
Puhelinvaihde (014) 624 211
Faksi (014) 625 812
Merja. virtanen@jkl. fi
www.jyvaskyla.fi